**33. NEDELJA MED LETOM – 18. NOVEMBER 2018**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 19.11.  20.11.  21.11.  22.11.  23.11.  24.11.  25.11. | sv. JOZAFAT, škof in mučenec;  sv. GELAZIJ, papež; EDMUND, kralj, mučenec;  DAROVANJE DEVICE MARIJE, god;  sv. CECILIJA, devica in mučenka;  sv. KLEMEN, papež in mučenec, obletnica posvetitve  nadškofa Stanislava Zoreta (2014);  sv. ANDREJ DUNG LAC in drugi vietnamski mučenci, god;  sv. KATARINA ALEKSANDRIJSKA, devica in mučenka. |
|  |  |  |

DANES TEDEN: JEZUS KRISTUS, KRALJ VESOLJSTVA

Sklep »tedna zaporov«, začetek »Tedna Karitas«.

V četrtek goduje sveta Cecilija, devica in mučenka. Častimo jo kot zavetnico cerkvene glasbe in pevcev. Mašno besedilo v Rimskem kanonu prišteva Cecilijo med device mučenke iz Cerkve 3. stoletja. Sodeč po zapisu o njenem mučeništvu iz 5. stoletja je Cecilija na svojem poročnem slavju »v svojem srcu« prepevala Gospodu. Kmalu je spreobrnila svojega poganskega moža Valerijana in oba zakonca sta umrla kot mučenca za vero. Cecilijina pesem je navdihnila več različnih umetniških zvrsti. Njej v čast so Händel, Purcell in Britten ustvarili mojstrovine v besedi, glasbi in upodabljajoči umetnosti. Konstitucija o svetem bogoslužju pravi: Glasbeno izročilo vesoljne Cerkve je zaklad neprecenljive vrednosti, vzvišen nad druge izraze umetnosti zlasti zato, ker kot cerkveno petje v zvezi z besedilom sestavlja nujno in neločljivo sestavino slovesnega bogoslužja.

Letošnji 52. NIKODEMOVI VEČERI bodo od 19. do 22. novembra na Teološki fakulteti v Ljubljani. Ob naslovu »Mladi in (ne) moč vere« se bo razmišljalo o stiskah in težavah današnje mladine in pomen vere za njihovo življenje. Še posebej vabljeni študentje in mladi po srcu.

V soboto, 24. novembra je jesensko srečanje članov ŽPS in drugih župnijskih sodelavcev v zavodu sv. Stanislava v Šentvidu za IV. arhidiakonat, v katerega spada dekanija Vrhnika.

Od 18. do 24. novembra 2018 obhajamo teden zaporov. Ta se vsako leto po vsem svetu obhaja v okviru katoliške cerkve in drugih krščanskih Cerkva ter skupnosti. Namen tedna zaporov je, da bi se kristjani zavedali potreb zapornikov in njihovih družin, žrtev kaznivih dejanj, zaposlenih in vseh drugih, ki skrbijo za zapornike.

Ob godu sv. Cecilije se zahvalim vsem organistom, zborovodjem in voditeljem petja pri bogoslužju, ter vsem pevcem, ki sooblikujete bogoslužje.

**Svete maše:**

NEDELJA, 18.11. ob 9h ✝ Jakob Mivšek, obletna, Hlevni vrh.

SOBOTA, 24.11. ob 9h ✝ Cveto Trček, obletna, Račeva.

NEDELJA, 25.11. ob 9h ✝ Maks in Francka Otrin, obletna, Žirovski vrh.